Narodni orkestar Mostar
Narodni orkestar Mostar jeste vokalno instrumentalni muzički sastav osnovan 2021. godine, koji djeluje u okviru Centra za kulturu Mostar. Pored stalne ekipe muzičara, Narodni orkestar Mostar sačinjavaju i istaknuti pjevači grada Mostara: Adnan Jakupović, Salem Sihirlić, Anel Čorda, Dino Memić i Hamza Šantić. Prema riječima jednog od inicijatora ovog muzičkog projekta, klavijaturiste Alena Gološa, ideja o osnivanju orkestra nastala je za vrijeme pandemije. Glavni cilj je očuvanje i njegovanje bosanskohercegovačke tradicionalne narodne muzike, a posebno sevdalinke. Kroz razne projekte izvode i druge muzičke stilove, počevši od starogradske, šlagera, pa sve do narodne muzike i ostalih balkanskih naroda. Prvi samostalni koncertni nastup pod nazivom "Sevdahom kroz Hercegovinu" održali su u Blagaju u sklopu Kulturnog ljeta u Blagaju u saradnji s Kulturnim centrom Blagaj. Narodni orkestar Mostar predstavlja jedan od novih istaknutih muzičkih sastava, kojeg je iznjedrila bogata i raznovrsna mostarska muzička scena.